32005R0013
L 005/5
JURNALUL OFÍCIAL AL UNIUNII EUROPENE
REGULAMENTUL (CE) NR. 13/2005 AL COMISIEI
din 6 ianuarie 2005
de punere în aplicare a Regulamentului (CE) nr. 1177/2003 al Parlamentului European și al Consiliului privind statisticile comunitare referitoare la venit și la condițiile de viață în ceea ce privește lista variabilelor țintă secundare privind „participarea socială”
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1177/2003 al Parlamentului European și al Consiliului din 16 iunie 2003 privind statisticile comunitare referitoare la venit și la condițiile de viață (EU-SILC) (1), în special articolul 15 alineatul (2) litera (f),
întrucât:
(1)
Regulamentul (CE) nr. 1177/2003 a stabilit un cadru comun pentru producerea sistematică de statistici comunitare referitoare la venit și la condițiile de viață, cuprinzând date transversale și longitudinale comparabile și actualizate referitoare la venit și la nivelul și compoziția sărăciei și excluderii sociale la nivel național și la nivelul Uniunii Europene.
(2)
În temeiul articolului 15 alineatul (2) litera (f) din Regulamentul (CE) nr. 1177/2003 sunt necesare măsuri de punere în aplicare a listei domeniilor și a variabilelor țintă secundare, care să fie incluse anual în componenta transversală a EU-SILC. Pentru 2006, lista variabilelor țintă secundare incluse în modulul „participare socială”, (care se referă în special la participarea la manifestări culturale, integrarea cu rudele, prietenii și vecinii în activități formale și informale), trebuie stabilită împreună cu codurile și definițiile variabilelor.
(3)
Măsurile prevăzute de prezentul regulament sunt conforme cu avizul Comitetului pentru programul statistic,
ADOPTĂ PREZENTUL REGULAMENT:
Articolul 1
Lista variabilelor țintă secundare, codurile și definițiile variabilelor pentru modulul 2006 „participare socială” care se includ în componenta transversală a statisticilor comunitare referitoare la venit și condițiile de viață (EU-SILC) sunt cele prevăzute în anexă.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 ianuarie 2005.